༈ །འབྲུམ་པ་སྲུང་བ་དང་གསོ་བའི་མན་ངག་འགའ་ཞིག་བཞུགས་སོ། །ན་མོ་བཛྲ་སཏྭཱ་ཡ། བཛྲ་ཀཎྜ་ཀ་རཱི་སྲུང་བར་འདོད་པས། གནས་དབེན་པར་སྐྱེར་པའི་

༄༅། །ཕུར་བུ་སོར་བཅུ་གཉིས། སྲན་མ་ནག་པོ་འབྲུ་བདུན། ར་རོག་པོའི་རིལ་མ་བདུན་སྔགས་འདི་བརྒྱ་ཕྲག་བདུན་ནམ་སྟོང་ཕྲག་བདུན་བཟླས་ལ་མགུལ་དུ་གདགས་སོ། །ཏྲག་ཏྲིག་ཤག་ཤིག་ལ་ཐར་
ཙ་ལེ་ཧེ་ཏུཾ་ཧཱུྃ་ཕཊ། རང་ཉིད་སྲུང་བའོ། །ཡུལ་འཁོར་སྲུང་ན། ཡུལ་གྲོང་དེ་ཡི་མཐའ་ནས་གོམ་པ་བདུན་རེ་འདོར་བའི་ས་ལ་སྔགས་བརྒྱ་རེ་བཏབ་ལ་ཕུར་པ་ས་ལ་གདབ། ཕུར་ཁུང་རེ་རེའི་ནང་དུ་ར་རོག་
པོའི་རིལ་མ་སྔགས་བརྒྱད་ཅུ་གྱ་བདུན་རེ་བཏབ་པ་དང་། སྲན་མ་ནག་པོ་ལ་སྔགས་བཏབ་ནས་འབྲུ་བདུན་རེ་བླུགས། དེ་ལྟ་བུས་གྲོང་ཡུལ་དེ་མ་འཁོར་བར་དུ་བྱ་བས་ཡུལ་འཁོར་དེ་ཉིད་ངེས་པར་སྲུང་བའི་མན་
ངག་གོ། །སྲུང་བ་ཕུར་ལུང་མའོ། ༈ །ཡང་ན། ཨོཾ་བཛྲ་ལ་མ་ཐ་ར་ས་དུ་ཡ་འཆང་བ་པོ་ལ་རཀྵ་ཀུ་རུ་ཡེ་སྭཱ་ཧཱ། ཞེས་དབུ་ཅན་ཚེགས་མེད་ཕྲེང་གཅིག་ཏུ་བྲི། རང་སྔགས་སྟོང་བཏབ་སྟེ་ལག་ངར་དང་། སྲན་མ་
རྡོག་པོ་བདུན་ལ་རྡོག་པོ་རེར་སྔགས་བརྒྱ་ཕྲག་རེ་བཏབ་པ་མགུལ་དུ་བཏགས་པས་ཐུབ་ངེས། ༈ །ཡང་ན། ཨོཾ་ས་ར་ཐ་ར་ནི་སྭཱ་ཧཱ། སྔར་བཞིན་བྲིས་ལ་གླ་རྩི་དང་། གུ་གུལ་བྱུགས། མཇུག་ནས་དྲིལ། ཡེ་
དྷརྨས་རབ་གནས་བྱས་ལ་དར་དམར་པོའི་ན་བཟས་དྲིལ། སྐྱེས་པའི་གོང་བ་གཡས་དང་། བུད་མེད་ཀྱི་གཡོན་དུ་བཏགས་པས་ངེས་པར་ཐུབ། ༈ །ཡང་ན་བསེ་འབྲས་ཀྱི་ནང་གི་སྣུམ་ཁྲག་ལ། བཛྲ་ཧ་ར་

བཛྲ་ན་ཏ་ཛ། ཞེས་སུམ་བརྒྱ་བཏབ་ལ་སྨིན་མཚམས་སུ་ཐིག་ལེ་བྱ། དེ་ལ་འབྲུམ་པ་བྱུང་ན་ཟླ་བ་གསུམ་དུ་སྲུང་ཞེས་གྲགས་སོ། །འབྲུམ་ཕྱི་རུ་འཕུལ་བའི་སྔགས་ནི། ཨོཾ་ནག་པོ་ཤ་ས་རི་རྦད། ཅེས་སྟོང་
ཕྲག་ཙམ་བཟླས་ནས་ཆང་བཟང་གར་མ་ལ་སྔགས་བཏབ། བྲོ་ཕྱེད་ཙམ་ཞིག་ལ་བཏབ་ནས་མྱུར་དུ་འཕུལ། ཡང་ན། ཨོཾ་བེ་ཡི་བེ་ཡི་ས་ར་ཡེ་སྭཱ་ཧཱ། ཡང་ན། ར་ར་ན་ར་ར། ཞེས་ཆང་བཟང་ལ་བཏབ་ནས་
ཉུང་ཙམ་རེ་གཏོང་། འཕུལ་སྨན་ལའང་གོང་གི་སྔགས་རྣམས་གདབ། ཟབ་བོ། ༈ །ཡང་ནད་པ་ལ། ཨོཾ་འབར་འབུར་ནན་འབྲུམ་གཟེར་བྷྱོཿ ཞེས་བཟླར་བཅུག་པ་སྲུང་བ་དང་གསོ་བ་གཉིས་ཀའོ།